അന്താരാഷ്ട്ര ബന്ധമുള്ള മയക്കുമരുന്ന് സംഘം പിടിയില് കോഴിക്കോട്: അന്താരാഷ്ട്ര ലഹരിമരുന്ന് സംഘങ്ങളുമായി അടുത്ത ബന്ധമുള്ള മൂന്നു യുവാക്കളെ ലഹരി മരുന്നുമായി പൊലീസ് പിടികൂടി.ന്യൂജന് ലഹരിമരുന്നായ എം.ഡി.എം.എയുമായാണ് യുവാക്കള് പിടിയിലായത്. എളേറ്റില് കൈതക്കല് വീട്ടില് നൗഫല് 33, എളേറ്റില് ഞേളികുന്നുമ്മല് അന്വര് തസ്നിം 30, കട്ടിപ്പാറ പുറമ്ബോളിയില് മന്സൂര് 35 എന്നിവരെയാണ് 44 ഗ്രാം എം.ഡി.എം.എയുമായി ചേവായൂര് പൊലീസും സിറ്റി നാര്ക്കോട്ടിക് സ്പെഷല് ആക്ഷന് ഫോഴ്സും ഡന്സാഫ് സിറ്റി ക്രൈം സ്ക്വാഡും ചേര്ന്ന് പിടികൂടിയത്. പിടിയിലായ അന്വര് കുവൈത്തില് ഹെറോയിന് കടത്തിയ കേസില് 15 വര്ഷം ശിക്ഷിക്കപ്പെട്ട്, ഏതാനും മാസം മുമ്ബ് എട്ടു വര്ഷത്തെ ശിക്ഷ കഴിഞ്ഞ് കുവൈത്ത് സര്ക്കാറിെന്റ പൊതുമാപ്പില് ജയില് മോചിതനായതാണ്. ഇയാളുടെ കൂടെ കുവൈത്ത് ജയിലില് സമാന കേസില് ശിക്ഷിക്കപ്പെട്ടശേഷം പുറത്തിറങ്ങിയ തമിഴ്നാട് സ്വദേശിയില്നിന്നാണ് ലഹരിമരുന്ന് കേരളത്തില് എത്തിച്ചതെന്ന് പൊലീസ് പറഞ്ഞു.നൗഫല് ഗള്ഫിലും ഇന്ത്യയിലും സമാനമായ കുറ്റകൃത്യങ്ങളില് ഉള്പ്പെട്ട ആളാണെന്നും സൂചന ലഭിച്ചിട്ടുണ്ട്. ആഘോഷങ്ങളുടെ ഭാഗമായി കോഴിക്കോട് നഗരത്തില് ലഹരിമരുന്നിെന്റ ഉപയോഗം വര്ധിക്കാനുള്ള സാധ്യത മുന്നില്ക്കണ്ട് നിരീക്ഷണം ശക്തമാക്കാന് സിറ്റി പൊലീസ് ചീഫ് ഡി.ഐ.ജി എ.വി. ജോര്ജ് കര്ശന നിര്ദേശം നല്കിയിരുന്നു. തുടര്ന്ന് ഡി.സി.പി സ്വപ്നില് മഹാജ െന്റ കീഴില് ഡന്സാഫും സിറ്റി ക്രൈം സ്ക്വാഡും അന്വേഷണം ഊര്ജിതമാക്കി. പെണ്കുട്ടികളടക്കം ലഹരി മാഫിയയുടെ കരിയര്മാരാണെന്ന് പൊലീസ് പറഞ്ഞു. ഗോവ, ബംഗളൂരു, ചെന്നൈ നഗരങ്ങളില്നിന്നാണ് മരുന്ന് എത്തിക്കുന്നത്. കൂടുതല് അന്വേഷിക്കുന്നതിനായി പ്രതികളെ പൊലീസ് കസ്റ്റയില് വാങ്ങുമെന്ന് മെഡിക്കല് കോളജ് എ.സി.പി കെ. സുദര്ശന് പറഞ്ഞു. ഏതാനും മാസത്തിനിടെ നഗരത്തില് 60 കിലോയോളം കഞ്ചാവും 75 ഗ്രാം എം.ഡി.എം.എ, 300 ഗ്രാം ഹഷീഷ്, നിരവധി നിരോധിത പുകയില ഉല്പന്നങ്ങള്, ഹഷീഷ് ഓയില് എന്നിവ വിവിധ പൊലീസ് സ്റ്റേഷനുകളില് പിടികൂടിയിട്ടുണ്ട്. ചേവായൂര് സ്റ്റേഷന് ഇന്സ്പെക്ടര് പി. ചന്ദ്രമോഹന്, എസ്.ഐമാരായ അഭിജിത്ത്, ഷാന്, ഡന്സാഫ് സ്ക്വാഡ് അംഗങ്ങളായ എ.എസ്.ഐമാരായ മുഹമ്മദ് ഷാഫി, എം. സജി, സീനിയര് സി.പി.ഒമാരായ കെ. അഖിലേഷ്, കെ.എ. ജോമോന്, സി.പി.ഒ എം. ജിനേഷ്, കോഴിക്കോട് സിറ്റി ക്രൈം സ്ക്വാഡ് അംഗങ്ങളായ ഇ. മനോജ്, എം. ഷാലു, എ. പ്രശാന്ത് കുമാര്, ഷാഫി പറമ്ബത്ത്, ശ്രീജിത്ത് പടിയാത്ത് എന്നിവരടങ്ങിയ സംഘമാണ് പ്രതികളെ പിടികൂടിയത്.